  Григорий Фомин Анжелика Тихонова корреспондент 25-тӥ оштолэзе Дэри ёросысь Изгурт палась Ижкар – Сарапул сюреслэсь люкетсэ тупатъяны кутскозы. Соин валче отӥ мынон-ветлонэз сюбегатозы. Со сярысь элькун кивалтэтлэн тӧроез Ярослав Семёнов «ВКонтакте» мерлыко вотэсысь бамаз ивортӥз. Сюресчиос асфальт шобретэз но векчиятэм излэсь инъетсэ утялтозы. « Сюрес люкетэз тупатъян ужъёс мынон-ветлонэз дугдытъятэк мынозы, сое одӥг чуръя радъялозы. Но лыдэ басьтэ, тупатъян ужъёс котырысь гуртъёсын тросэз улӥсьёс Ижкарын ужало но дышетско. Ӵукна но ӝытазе мынон-ветлон секытгес луоз. Соин ик Сарапулысь Ижкаре яке Ижкарысь Сарапулэ ветлыны ӧдъяськоды ке, котыр сюресъёсты быръе » Ярослав Семёнов, Удмуртиысь кивалтэтлэн тӧроез Изгуртэз кык сюресъя котыртыны луэ: Дэри – Гольяны – Сарапул; Ижкар – Пичи Пурга – Яган – Улӥ Кечол – Сарапул. Тодэ вайытом, 2022-тӥ арын Сарапулын «Кышкыттэм ӟечлыко сюресъёс» йӧскалык ӵектос улсын тямыс сюрес люкетъёсты тупатъялозы, оглом 3,5 иськем.  Тегъёс: Удмуртия Ижкар Сарапул автозавод тупатъянужъёс сюресъёс  